Burgravià

La Comunità Comprensorial del Burgravià (tod: Bezirksgemeinschaft Burggrafenamt, tal: Comunità comprensoriale Burgraviato) la xe una de le oto Comunità Comprensoriale de l'Alto Adese, creada inte l'ano 1971. Orisenariamente la chiapava rento 23 comuni, inte el 1973 xe intrai i comuni de Partschins/Parcines, Plaus, Naturns/Naturno, inte el 1986 xe intrà el comun de Meran.
La superficie total la xe de 1.101 km² co la povolazion de su par zo 100.000 abitanti.
El cavologo el xe Meran, la comunità la confina co l'Austria e la Val de l'Isarco Alta a nord, el Trentin (Val de Non) e la Comunità de l'Oltradese-Adesina Bassa e Bolzan a sud, la Val Venosta a ovest, Salto-Sciliar a est.

In total el 77% de la povolazion del Brugravià el favela el todesco cofà marelengua, su par zo el 23% el favela talian. Intanto che inte el comun de Meran le do comunità le xe numericamente squasi equivalente, inte el resto dei comuni la mèdia dei taliani la va intorno al 6%.

I comuni del Burgravià i xe:

Algund - Lagundo,
Burgstall - Postal,
Gargazon - Gargazzone,
Hafling - Avelengo,
Kuens - Caines,
Lana - Lana,
Laurein - Lauregno,
Marling - Marlengo,
Meran - Merano,
Moos - Moso in Passiria,
Nals - Nalles,
Naturns - Naturno,
Partschins - Parcines,
Plaus - Plaus,
Proveis - Proves,
Riffian - Riffiano,
St. Leonhard - San leonardo in Passiria,
St. Martin - San Martino in Passiria,
St. Pankraz - San Pancrazio,
Schenna - Scena,
Tirol - Tirolo,
Tisens - Tesimo,
Tscherms - Cermes,
Ulten - Ultimo,
Unsere Liebe Frau im Walde-St. Felix - Senale - San Felice,
Vöran - Verano.

Categoria:Trentin-Alto Àdexe